इस प्रणाली से यात्रियों को जल्द ही हवाई अड्डों पर बिना पहचान दस्तावेजों के मिलने लगेगा प्रवेश  
यात्रियों के लिए ‘डिजि यात्रा’ पूर्णतया वैकल्पिक सुविधा होगी
एयरपोर्ट पर समय बचेगा और अधिक सुरक्षा कर्मियों की जरूरत नहीं होगी
चेहरा पहचानने की सुविधा डिजिटल बायोमीट्रिक प्रणाली पर आधारित होगी
नागर विमानन राज्य मंत्री जयंत सिन्हा ने कहा कि डिजि यात्रा के साथ डाटा निजता सुरक्षा सुनिश्चित की जाएगी. उन्होंने स्पष्ट किया कि यात्रियों की किसी भी तरह की प्रोफाइलिंग नहीं की जाएगी. उन्होंने कहा कि यात्री के यात्रा समाप्त करने के बाद संबंधित डाटा को प्रणाली से हटा दिया जाएगा. चौबे ने कहा कि डिजि यात्रा को वैधता प्रदान करने के लिए नागर विमानन महानिदेशालय एक विशेष नियमावली लागू करेगा. इसका मसौदा सार्वजनिक परामर्श के लिए जारी किया जा चुका है. उन्होंने कहा कि इस सुविधा से समय, धन की बचत होगी. हवाईअड्डों पर केंद्रीय औद्योगिक सुरक्षा बल के जवानों की तैनाती कम करनी पड़ेगी.
(इनपुट भाषा से)